|  |  |
| --- | --- |
| **Формуляр за частична предварителна оценка на въздействието\***  **(Приложете към формуляра допълнителна информация/документи)** | |
| **Институция:** Министерство на земеделието, храните и горите | **Нормативен акт:** Проект на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“, приета с Постановление № 251 на Министерския съвет от 2016 г. |
| **За включване в законодателната/**  **оперативната програма на Министерския съвет за периода: 01.01.2019 г. – 30.06.2019 г.** | **Дата: 15.01.2019 г.** |
| **Контакт за въпроси: Ирина Лазарова** – директор на дирекция „Пазарни мерки и организации на производители“ [ilazarova@mzh.government.bg](mailto:ilazarova@mzh.government.bg) | **Телефон: 02/ 985 - 11 - 620** |
| **1. Дефиниране на проблема:**  В хода на прилагане на схема за предлагане на плодове, зеленчуци, мляко и млечни продукти в детските градини и училищата за 2018/2019 учебна година се установи, че е необходима промяна в реда при избора на доставчик от страна на учебните заведения. Констатирани са неясноти при изпълнението на действащите разпоредби, които водят до затруднено управление на схемата.  *1*.*1. Кратко опишете проблема и причините за неговото възникване. Посочете аргументите, които обосновават нормативната промяна.*  Действащата нормативна уредба предвижда, когато заявител е самото учебно заведение или община – същите да извършват процедура за избор на доставчик съгласно Закона за обществените поръчки. Когато заявител по схемата е доставчикът, учебните заведения извършват своя избор на заявител на база получени предложения от търговци и/или производители на плодове, зеленчуци, мляко и млечни продукти. За целта са дефинирани критерии за избор, които училищата/детските градини трябва да следват. В случай, че заявителят не е избран по правилата на нормативната уредба и не са спазени критериите за избор, ДФ „Земеделие“, като прилагащ и контролиращ орган, има задължението да извърши служебен избор на заявител за съответното учебно заведение.  В същото време, уредените в действащата нормативна уредба изисквания към производителите на плодове и зеленчуци и производителите на мляко и млечни продукти затрудняват управлението на схемата, като водят до неясноти в процеса на нейното прилагане и затрудняват постигането на основните й цели.  Необходимо е регламентирането на ред за избор на доставчик, който да осигури оптималност в прилагането на схемата и да гарантира еднозначен и опростен процес за избор на заявител от страна на учебните заведения. Оптимизирането на изискванията към доставчиците ще гарантира справедливостта в цялостния процес по прилагане на схемите и ще допринесе за повишаване на тяхната икономическа ефективност. Ще се гарантира правото на учебните заведения да провеждат самостоятелно избор на доставчик при максимално опростена процедура, което ще сведе до минимум възможностите за грешки и различно тълкуване на разпоредбите.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Към момента, при действащата нормативна уредба се наблюдава затруднение при прилагане на процедурата за избор на доставчик и при изпълнение на ангажиментите по схемата, както за учебните заведения, така и за избраните доставчици. Прилагането на служебен избор допълнително усложнява процеса.  Трудностите при прилагане на схемата не могат да бъдат разрешени чрез промяна в организацията на работа или чрез въвеждане на нови технологични възможности.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Последваща оценка на въздействие не е извършвана. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*   * Опростяване при избора на заявител от страна на учебните заведения; * Предоставят се по-големи права на директорите на учебните заведения при избора на доставчици; * Повишаване на ефективността на прилагане на схемата; * Предвиждане на допълнителни контролни механизми при прилагането на схемата. | |
| **3. Идентифициране на заинтересованите страни:**  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).*   * Министерство на земеделието, храните и горите * Министерство на образованието и науката * Държавен фонд „Земеделие” * 464 222 деца и ученици * 3 453 учебни заведения * 205 заявители | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант 1: „Без действие”**  Ще се запази настоящата ситуация, при която:  - Учебните заведения избират своя заявител при спазване на нормативно определени критерии с последващ контрол от ДФЗ и възможност за служебен избор;    **Вариант 2:** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Прецизира се процедурата за избор на заявители, отпада служебния избор и се предоставят по-големи права на директорите на учебните заведения при избора на доставчици. Предвижда се също учебните заведения да обявяват на интернет страницата си обявлението за набирането на предложения за доставка на продуктите по съответна схема, а когато съответното учебно заведение няма собствена интернет страница, обявлението се публикува на интернет страницата на съответната община. Избраният заявител по съответната схема също се обявява на интернет страница. | |
| **5. Негативни въздействия:**  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.*  **Вариант 1 „Без действие“:**  Затрудняване на прилагането на схемите при служебен избор от ДФЗ.  **Вариант 2:** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Не са идентифицирани негативни въздействия. | |
| **6. Положителни въздействия:**  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант 1 „Без действие“**  Няма положителни въздействия. Запазва се настоящата ситуация.  **Вариант 2** „**Приемане на Постановление на Министерския съвет за изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема ”Училищен плод” и схема „Училищно мляко“**  Гарантира се възможност учебните заведения да избират сами своите контрагенти, с което се гарантира опростяване на схемата.  Осигурява се възможност за своевременното и ефективно прилагане на схемата. | |
| **7. Потенциални рискове:**  *Посочете възможните рискове от приемането на нормативната промяна, включително възникване на съдебни спорове.*  Няма идентифицирани рискове. | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали.  ☒ Няма ефект.  **8.2. Създават ли се нови регулаторни режими? Засягат ли се съществуващи режими и услуги?**  Не се създават нови и не се засягат съществуващи регулаторни режими и услуги. | |
| **9. Създават ли се нови регистри?**  *Когато отговорът е „да“, посочете колко и кои са те*  Не се създават нови регистри. | |
| **10. Как въздейства актът върху микро-, малките и средните предприятия (МСП)?**  ☒ Актът засяга пряко МСП  ☐ Актът не засяга МСП  ☐Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:**  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Съгласно чл. 26, ал. 3 и 4 от Закона за нормативните актове, проектът на Постановление за изменение и допълнение на Наредбата за условията и реда за прилагане на схеми за предоставяне на плодове, зеленчуци, мляко и млечни продукти в учебните заведения – Схема ”Училищен плод” и Схема „Училищно мляко“, заедно с доклада и предварителната частична оценка на въздействието, ще бъдат публикувани за обществено обсъждане на интернет страницата на Министерството на земеделието, храните и горите на Портала за обществени консултации, за срок от 14 дни. | |
| **13. Приемането на нормативния акт произтича ли от правото на Европейския съюз?**  ☐ Да  ☒ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Ирина Лазарова - директор на дирекция „Пазарни мерки и организации на производители”  **Дата:** 15.01.2019 г.  **Подпис:** | |